als_Latn dik_Latn sag_Latn
Vendimi për rritjen e pagës minimale nga 22 mijë në 24 mijë lekë në muaj, , pavarësisht lajmit pozitiv që sjell për rreth 200 mijë punonjës, do të prekë edhe të vetëpunësuarit, duke rritur kontributet për sigurime shoqërore.
Sipas ligjit, sigurimet për të vetëpunësuarit në bizneset e tyre përfshirë punonjësit pa pagesë të familjes, llogariten mbi pagën minimale. Aktualisht pagesa mujore për to është 6,556 lekë në muaj, ndërsa me ndryshimin e pagës minimale, shkon në 7152 lekë në muaj.
Kreu i Konfederatës së Sindikatave të Shqipërisë, Kol Nikollaj, thekson se për këtë kategori qeveria duhet të shohë lehtësira fiskale në mënyrë që të mos rëndohen nga efektet e rritjes. Pas miratimit të vendimit në fjalë, shuma mujore e kontributeve për të punësuarit me pagë minimale bëhet 6,696 lekë, nga 6,139 lekë, që ishte më parë.
Rritje do të pësojnë edhe sigurimet e punonjësve me pagë maksimale, të cilat nga 27,071 lekë, shkojnë në 29,532 lekë në muaj.
als_Latn als_Latn als_Latn als_Latn